उन्होंने इस अवसर पर राष्ट्रीय खेलों में शामिल होने वाले छत्तीसगढ़ के खिलाडियों का दैनिक भत्ता एक सौ रूपये से बढ़ाकर 350 रूपये करने की घोषणा की। मुख्यमंत्री ने कहा कि छत्तीसगढ़ में अंतर्राष्ट्रीय स्तर की खेल अधोसंरचना विकसित की जा रही है। अंतर्राष्ट्रीय क्रिकेट स्टेडियम, अंतर्राष्ट्रीय हॉकी स्टेडियम, सभी जिला मुख्यालयों में ऑउटडोर स्टेडियम, प्रदेश में अनेक स्थानों पर इंडोर स्टेडियम और विकासखण्ड स्तर पर मिनी स्टेडियम बनाये गये हैं। इनसे प्रदेश में खेलों का अच्छा वातावरण बना है।